cyanic-selkie/wikianc huggingface dataset:
அனுராதா கொய்ராலா
மைதி நேபாள் என்ற தன்னார்வ தொண்டு நிறுவனத்தை நிர்வகித்து வரும் அனுராதா, இளம்வயதிலேயே ஒரு முறைகேடான உறவால் கடுமையாக பாதிக்கப்பட்டவர். அப்போது ஒரு ஆரம்பப்பள்ளியில் ஆங்கிலம் போதித்துக் கொண்டிருந்தார். அந்த உறவிடம் இருந்து தப்பிக்க முயற்சித்து மூன்று முறை தோற்றார். யாரிடம் போய் இதையெல்லாம் புகார் தெரிவிப்பது, யார் நம்மைக் காப்பாற்றுவார்கள் என்று திக்குத் தெரியாமல் தவித்தார். எப்படியோ அந்த உறவிடமிருந்து விடுதலை பெற்றபிறகு, அதுவரை தான் ஆசிரியத் தொழிலில் சம்பாதித்திருந்த பணத்தைக் கொண்டு ஒரு சிறிய கடை தொடங்கினார். சமூகத்தால் வஞ்சிக்கப்பட்ட தன்னைப் போன்ற பெண்களையே பணிக்கும் அமர்த்தினார். 1990களின் தொடக்கத்தில் குடும்ப வன்முறையால் பாதிக்கப்பட்ட பெண்கள் பலரும் கொய்ராலாவைத் தொடர்புகொள்ள 'மைத்தி' உருவானது. கடந்த 1993-ஆம் ஆண்டில் இருந்து இதுவரை 12,000-க்கும் மேற்பட்ட பெண்கள் மற்றும் சிறுமிகளை பாலியல் தொழிலில் இருந்து மீட்க உறுதுணை புரிந்துள்ளார். மீட்கப்பட்டவர்கள் புது வாழ்க்கையை அமைத்து தந்ததோடு, நோய்களால் பாதிக்கப்பட்டவர்களுக்கும் உரிய சிகிச்சைகள் பெற வழிவகை செய்து வருபவர். அனுராதா கொய்ராலாவும் அவரது மைதி நேபால் அமைப்பும், மிகப் பெரிய பாலியல் சந்தையாகக் கருதப்படும் இந்திய – நேபாள எல்லையில் விற்கப்படும் இளம்பெண்களை தடுத்து காப்பாற்றி வருகின்றனர். 1993-லிருந்து இவர்களால் இதுவரை 12000 பெண்கள் காப்பாற்றப்பட்டுள்ளனர்.உலக ஹீரோவாக தேர்வு பெற்ற அனுராதாவுக்கு தெரிவுப் பட்டியலில் இடம்பெற்றதற்காக 25,000 டாலர்கள் தொகையுடன், 1,00,000 டாலர்கள் பரிசு வழங்கப்படுகிறது.
வெளியிணைப்புகள்
பகுப்பு:நேபாள சமூகப் போராளிகள் பகுப்பு:வாழும் நபர்கள் பகுப்பு:1949 பிறப்புகள்
சின்பான்டெல்
சின்பான்டெல் (Zinfandel) என்பது, கருநிறத் தோல் கொண்ட "வைன்" திராட்சையின் ஒரு வகை ஆகும். இவ்வகைத் திராட்சை கலிபோர்னியாவின் 10% திராட்சைத் தோட்டங்களில் வளர்க்கப்படுகின்றது. மரபணுப் பகுப்பாய்வுகள், இவ்வகைத் திராட்சை குரோசியத் திராட்சைகளான "கிரில்ஜெனாக் காஸ்தெலான்ஸ்கி", "டிரிபிட்ராக்" ஆகியவற்றையும், இத்தாலியின் அப்புலியாவில், 18 ஆம் நூற்றாண்டில் அறிமுகமாகி வளர்க்கப்படும் வகையான "பிறிமிட்டிவோ" வகையையும் மரபியல் அடிப்படையில் ஒத்தது என வெளிப்படுத்தியுள்ளன. இத்திராட்சை வகை 19 ஆம் நூற்றாண்டின் நடுப்பகுதியில், புகழ்பெற்ற "ஹெகென்ஸ்ட்ராட்" வைன் குழுவின் உதவியுடன் ஐக்கிய அமெரிக்காவில் அறிமுகமானது. இது பொதுவாகக் கடும் சிவப்பு நிற வைனைத் தருகிறது. எனினும் ஐக்கிய அமெரிக்காவில், "வெண் சின்பான்டெல்" எனப்படும் குறைவான இனிப்புக் கொண்ட இளம்சிவப்பு வைன், சிவப்பு வைனைவிட ஆறு மடங்கு கூடுதலாக விற்பனையாகிறது. இத்திராட்சை வகை உயர்ந்த சர்க்கரை அளவைக் கொண்டிருப்பதால் இதை நொதிக்க வைத்து 15 நூற்றுவீதத்துக்கு மேற்பட்ட அல்ககோல் அளவு கொண்ட வைனைத் தயாரிக்க முடியும். சிவப்பு வைனின் சுவை பயன்படுத்தப்பட்ட திராட்சை எவ்வளவு பழுத்துள்ளது என்பதைப் பொறுத்து அமையும்.
வரலாறு
தொல்லியல் சான்றுகளின்படி விட்டிஸ் வினிபேரா கிமு 6000 அளவில் காக்கேசியப் பகுதியில் வளர்க்கப்பட்டதாகத் தெரிகிறது. சில காலங்களுக்குப் பின்னர் வைன் தயாரிப்பும் தொடங்கியது. தொடர்ந்து திராட்சை வளர்ப்பு நடுநிலக்கடல் பகுதிக்கும் அதைச் சார்ந்த பகுதிகளுக்கும் பரவியது. சின்பான்டெல் வகைக்கு உறவுடைய பல உள்ளூர் வகைகள் ஒரு காலத்தில் குரோசியாவில் இருந்தன. 19 ஆம் நூற்றாண்டில் குரோசியாவின் வைன் தொழிலுக்கு இவையே அடிப்படையாக அமைந்தன. இவ்வேறுபாடுகள், திராட்சை வேறெந்த இடத்தையும் விட குரோசியாவிலேயே நீண்ட காலம் வளர்க்கப்பட்டன என்பதைக் காட்டுகின்றது. எனினும், "பிலொக்சேரா" நோய்த் தொற்றுக் காரணமாக 19 ஆம் நூற்றாண்டின் இறுதிப் பகுதியில் இவ்வகைகள் அழிந்துவிட்டன. இறுதியாக "கிரில்ஜெனாக் காஸ்தெலான்ஸ்கி" என உள்ளூரில் அழைக்கப்பட்ட சின்பான்டெல் கொடிகள் ஒன்பது மட்டும் 2001 ஆம் ஆண்டில் குரோசியாவின் டால்மேசன் கரைப்பகுதியில் கண்டுபிடிக்கப்பட்டன.
ஆசுத்திரியாவின் வியன்னாவில் உள்ள அரசாங்கத் தாவரப் பண்ணையில் இருந்தே ஐக்கிய அமெரிக்காவுக்கு சின்பான்டெல் கொடி சென்றிருக்கக்கூடும். 1797 ஆம் ஆண்டில் முன்னைய வெனிசுக் குடியரசின் டால்மேசன் பகுதிகளை ஆசுத்திரியா கைப்பற்றிக்கொண்டபோது, ஆசுத்திரியாவுக்குள் அடங்கிய "அப்சுபர்க் அரசு" குரோசியா மீது தனது ஆட்சியை விரிவாக்கியிருந்தது. இக்காலத்திலேயே வெனிசின் தாவரப் பண்ணை சின்பான்டெல் கொடியைப் பெற்றிருக்கக்கூடும்.
1835 ஆம் ஆண்டில் "சின்பான்டெல்", "மேசைத் திராட்சை"யாகப் பயன்படுத்துவதற்காக பொசுட்டனில், சூடாக்கப்பட்ட பசுமைக்குடில்களில் பயிரிடப்பட்டது. "சின்பான்டெல்" திராட்சையைப் பயன்படுத்தி வைன் தயாரிப்பது தொடர்பான குறிப்புக்கள் 1947 ஐச் சேர்ந்த வைன் தொடர்பான நூலொன்றில் காணப்படுகிறது. 1850 களில், "சின்பான்டெல்" பயிர்ச் செய்கை பொசுட்டனில் கைவிடப்பட்டது. 1850க்குப் பின்னர் இது கலிபோர்னியாவில் அறிமுகமானது.
மேற்கோள்கள்
பகுப்பு:திராட்சை
பிள்ளுவலசை அய்யனார் கோயில்
பிள்ளுவலசை அய்யனார் கோயில் தமிழ்நாட்டில் புதுக்கோட்டை மாவட்டம், பிள்ளுவலசை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணகலா, புஷ்பகலா, காளியம்மன், ராக்காச்சி சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜூலீ காய்னேசு உலுட்சு
ஜூலீ காய்னேசு உலுட்சு (Julie Haynes Lutz) ஓர் அமெரிக்க வானியலாளரும் கணிதவியலாளரும் ஆவார். இவர் கோள் வளிம ஒண்முகில்களையும் ஒன்றிய இரும விண்மீன்களையும் ஆய்வு செய்கிறார். இவர் வாசிங்டன் பல்கலைக்கழகத்தில் போயிங் தகைமை கணிதவியல், அறிவியல் கல்வி பேராசிரியரும் வானியல் திட்ட இயக்குநரும் ஆவார். இவர் 2000 இல்லிவர் வாசிங்டன் பல்கலைக்கழ்கத்துக்குச் சென்று அங்கு உயர்தகமைப் பேராசிரிராகப் பணியாற்றுகிறார்.
இவர் இளவல் பட்டப் படிப்பைச் சாந்தியாகோ அரசு பல்கலைக்கழகத்தில் படித்தார்; முனைவர் பட்டத்தைஅர்பானா சாம்பைனில் உள்ள இல்லினாயிசு பல்கலைக்கழகத்தில் பெற்றார். இவர் அங்கு மாணவராக இருந்தபோது உடன் படித்த வானியல் மாணவராகிய தாமசு ஈ. உலுட்சைச் சந்தித்து திருமணம் செய்துகொண்டுளார்.
இவர் 1971 இல் வாழ்சிங்டன் அர்சு பல்கலைக்கழகத்தில் புல உறுப்பினராக்ச் சேர்ந்தார். இங்கு இவர் 1992 முதல் 1996 வரை தனி, பயன்முறைக் கணிதவியல் துறையின் தலைமையேற்றுள்ளார். மேலும் இவர் தொடக்கநிலை, உயர்நிலைப் பள்ளி அறிவியல் கல்வி மேம்பாட்டிலும் ஈடுபட்டார். இவர்1991 முதல் 1993 வரை பசிபிக் வனியல் கழகத்தின் தலைவரக இருந்துள்ளார்.
இவர் அரசு வானியல் கழகத்திலும் அமெரிக்க அறிவியல் மேம்பாட்டுக் கழகத்திலும் ஆய்வுறுப்பினரக இருந்துள்ளார்.
ஒன்றிய நீக்ரோ கல்லூரி நிதி 2004 இல் இவருக்கும் இவரது கணவருக்கும் வானியலாளர் ஜார்ஜ் வாலர்சுட்டீனூக்கும் நிறுவன வளர்ச்சிக்காக நெடுங்காலமாக நிதி திரட்டியமைக்காக குடியரசுத் தலைவர் விருதை அளித்தது.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் கணிதவியலாளர்கள் பகுப்பு:அமெரிக்கக் கணிதவியலாளர்கள் பகுப்பு:1944 பிறப்புகள்
உயிரியலின் சுருக்கம்
thumb|200x200px|டுரோசொபில்லா மெலனோகாசுட்டர்-பொதுவாக பயன்படும் வகைமை உயிரினம் உயிரியல் உருவரை (outline of biology) உயிரியல்சார் கருப்பொருள்களுக்கும் தலைப்புகளுக்குமான வரைவுரு கீழே வழங்கப்படுகிறது. உயிரியல் உயிரினங்களை பற்றிய அறிவியல். இது பண்புகள், வகைபாடு, உயிரிகளின் நடத்தைகள், சிற்றினங்களின் இருப்பு, மற்றும் சூழ்நிலையுடனான அவற்றின் தொடர்பு பற்றிய புரிதலையும் அறிவையும் வழங்கும் ஒரு பிரிவாகும். மேலும் இது பரந்துபட்ட உள்ளடக்கங்களை கொண்ட பிரிவாக உள்ளது. எனினும் உயிரினங்களிடையேயுள்ள உறவுகளை உயிர் இயற்பியல் தொடங்கி சூழியல் வரை உயிரியல் புலம் உள்ளடக்குகிறது. உயிரியலில் சொல்லப்படும் அடிப்படைக்கொள்கைகள் அதன் சேய்த்துறைகள் அனைத்தாலும் ஏற்கப்படுகிறது. இதற்கு சான்றாக வெப்ப இயக்கவியல் மற்றும் ஆற்றல் அழிவின்மை விதி உள்ளிட்டவைகள் உள்ளன.
உயிரியலின் கிளைகள்
உயிரியல் கிளை - இது ஒரு உயிரி அறிவியல் என்றும் இதன் கிளைகள் அனைத்தும் வாழ்க்கை அறிவியல் என்றும் குறிப்பிடப்படுகிறது.
உயிரியலாளர்கள்
thumb|சார்லசு டார்வின் thumb|கிரிகோர் மெண்டல் thumb|உரொனால்டு பிஷர் thumb|ஜே. பி. எஸ். ஆல்டேன்
மேற்கோள்கள்
பகுப்பு:உயிரியல் தொடர்பான பட்டியல்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
உமாபரணம்
உமாபரணம் இராகம் கருநாடக இசையில் பயன்படும் இராகங்களில் ஒன்றாகும். இது 28வது மேளகர்த்தா இராகமாகிய, "பாண" என்றழைக்கப்படும் 5வது சக்கரத்தின் 4வது மேளமாகிய ஹரிகாம்போஜியின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:அரிகாம்போதியின் ஜன்னிய இராகங்கள்
சின்ன ராஜா
சின்ன ராஜா (Chinna Raja) இயக்குனர் சித்ரா லட்சுமணன் இயக்கிய தமிழ்த் திரைப்படம். இதில் கார்த்திக், ரோஜா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 12- பிப்ரவரி-1999.
பகுப்பு:1999 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள்
மார்கரெட் லொக்வுட்
மார்கரெட் லொக்வுட் (Margaret Lockwood , பிறப்பு: மார்ச்சு 28 1911, இறப்பு: சனவரி 14 1999),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் இரண்டு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1951 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1911 பிறப்புகள் பகுப்பு: 1999 இறப்புகள்
ஆண்டார அள்ளி
ஆண்டாரஅள்ளி (Andarahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643631. இது மாதேஅள்ளி ஊராட்சிக்கு உட்பட்டது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 32 வீடுகளும் 132 மக்களும் வாழ்கின்றனா். இதில் 73 ஆண்களும், 59 பெண்களும் என்றும் உள்ளது. கல்வியறிவு பெற்றவர்கள் விகிதம் 55.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
இத்தாக்கா
இத்தாக்கா (Ithaca அல்லது Ithaka அல்லது Ithaki; Ιθάκη) கிரேக்க நாட்டின் மேற்கே அயோனியன் கடலில் அமைந்துள்ள ஓர் தீவு. இது ஏறத்தாழ 20 km நீளமும் 6 km அகலமும் கொண்டது. 2001இல் இங்கு 3,000 பேர் வாழ்ந்து வந்தனர்.
வெளி இணைப்புகள்
பகுப்பு:கிரேக்கத் தீவுகள் பகுப்பு:ஐரோப்பியத் தீவுகள் பகுப்பு:கிரேக்கத் தொன்மவியல்
தார்ரா தேசியப் பூங்கா
தார்ரா தேசியப் பூங்கா(ஆங்கிலம்: Darrah National Park, இந்தி:दर्राह राष्ट्रीय उद्यान) வட இந்தியாவின் ராஜஸ்தான் மாநிலத்தில் அமைந்துள்ளது. இந்த தேசியப் பூங்காவானது 2004 ஆம் ஆண்டு உருவாக்கப்பட்டது. ஏற்கனவே இருந்த ஜஸ்வந்த் சாகர் வனவிலங்குகள் காப்பகம், சம்பல் வனவிலங்குகள் காப்பகம் மற்றும் தார்ரா வனவிலங்குகள் காப்பகம் ஆகிய வனவிலங்குகள் காப்பகத்தை இணைத்து இந்தத் தேசியப் பூங்கா உருவாக்கப்பட்டது. இப்பகுதியானது பண்டையக் காலத்தில் கோட்டா பகுதியை ஆண்ட மன்னர்களின் வேட்டைக் களமாக இருந்து வந்துள்ளது. பாரதிய ஜனதாக் கட்சியின் ஆட்சிக் காலத்தில் ராஜீவ் காந்தி தேசியப் பூங்கா என்ற பெயர் தார்ரா தேசியப் பூங்கா என மாற்றம் செய்யப்பட்டது.
மேற்கோள்கள்
பகுப்பு:இந்திய தேசியப் பூங்காக்கள் பகுப்பு:இராஜஸ்தான்
ஸ்ரீமத் சிவஞான பாலய சுவாமிகள் தமிழ்க் கல்லூரி
ஸ்ரீமத் சிவஞான பாலய சுவாமிகள் தமிழ்க் கல்லூரி
மயிலம் பொம்மபுர ஆதீனம் பதினெட்டாம் பட்டம் குருமகா சந்நிதானங்கள் சைவத்தையும், தமிழையும் இரு கண்களெனப் போற்றி அருளாட்சி செய்தவர்கள். மயிலம் பொம்மபுரத் திருமடங்களிலும் சைவத்தையும் தமிழையும் வளர்க்கப் புலவர் பெருமக்களைக் கொண்டும் தானும் ஒரு புலவராகவும் நின்று பல்வேறு சொற்பொழிவுகளை நடத்தி யருளியவர்கள். அச்சமயத்தில் தமிழ்மீது கொண்ட பற்றினால் முருகன் செந்தமிழ்க் கழகத்தை கி.பி. 1937ஆம் ஆண்டில் தோற்றி வைத்து தமிழ்க் கல்லூரியைத் தொடங்க விழைந்தார்கள்.
கல்லூரித் தோற்றம்
ஸ்ரீலஸ்ரீசந்நிதானங்கள் ஆசியோடு மயிலம் சார் பதிவாளர் அலுவலகத்தில் சார்பதிவாளராகப் பணியாற்றிய திரு. இராஜா முதலியார் அவர்களும், தென்னார்க்காடு மாவட்டக் கல்வி அலுவலராகப் பணியாற்றிய திரு. ச. சச்சிதானந்தம் பிள்ளை அவர்களும், இந்துசமய அறநிலையத் துறை ஆணையர் திரு. டி.எம். நாராயணசாமிப் பிள்ளை அவர்களும், மேலும் கோவைகிழார் உயர்திரு சி.எம். இராமச்சந்திர செட்டியார் அவர்களும், உயர்திரு ஏ.எஸ். மன்னாடி நாயர், உயர்திரு பி. காமேஸ்வரராவ் ஆகியோரது நல்லுதவியால் 14. 07. 1938இல் முருகன் செந்தமிழ்க் கழகத்தின் சார்பில் தமிழ்க் கல்லூரி உருவெடுத்தது. சென்னைப் பல்கலைக்கழகத்தால் நியமனம் செய்யப் பெற்ற ஆணையர் வித்துவான் உயர்திரு டி.கே. நடேஸசர்மா அவர்களின் அறிக்கை அடிப்படையில் (கடித எண் கி/336/ஞி/03.08.1941) சென்னைப் பல்கலைக் கழக இணைப்பாணை பெறப்பெற்றது.
கல்லூரியின் நோக்கமும் சிறப்பும்
கிராமப்புற மாணவர்கள் தமிழில் புலமை பெற வேண்டும் என்ற நோக்கில் தொடங்கப் பெற்றது இக்கல்லூரி. தென்னார்க்காடு, வடஆர்க்காடு, சென்னை, செங்கல்பட்டு, சேலம், திருச்சிராப்பள்ளி மாவட்டங்களைச் சேர்ந்த பலர் இக்கல்லூரியில் பயின்று ஆதீன கர்த்தர்களாகவும், பல்கலைக்கழகப் பேராசிரியர்களாகவும், முதல்வர்களாகவும், மேல்நிலைப்பள்ளி, உயர்நிலைப் பள்ளித் தலைமை ஆசிரியர்களாகவும் தமிழாசிரியர்களாகவும் பணியாற்றி ஓய்வு பெற்றும் பணியாற்றிக் கொண்டும் உள்ளனர். சென்னைப் பல்கலைக் கழகத் தேர்வில் தமிழ்ப் புலமையில் முதன்மை பெறும் மாணவர்க்கு அளிக்கப் பெறும் பரிசுத் தொகை ரூபாய் ஆயிரத்தினை ஆண்டுதோறும் இக்கல்லூரி மாணவர்களே பெற்று வந்துள்ளனர்.
கல்லூரிப் பாடப்பிரிவுகள்
இக்கல்லூரியில் சென்னைப் பல்கலைக்கழக இணைப்பாணையுடன் பதினெட்டாம் பட்டம் குருமகா சந்நிதானங்களின் அருட்பார்வையின் வண்ணம்
வித்துவான் - தமிழ்ப் பட்டயப் படிப்பு நான்கு ஆண்டுகள் 1938 - 39 முதல் 1969 - 70 வரை சீரும் சிறப்புமாக இயங்கி வந்தது. அவர்கள் காலத்திற்குப் பின் பத்தொன்பதாம் பட்டம் குருமகா சந்நிதானம் அவற்றை மெருகூட்ட முயன்று,
புலவர் தமிழ் - பட்டயப் படிப்பு நான்கு ஆண்டுகள் 1970 - 71 முதல் 1974 - 75 வரை.
பி.லிட் தமிழ்ப் பட்டப் படிப்பு நான்கு ஆண்டுகள் 1975 - 76 முதல் 1979 - 80 வரை
பி.லிட் தமிழ்ப் பட்டப் படிப்பு மூன்று ஆண்டுகள் 1980 - 81 முதல் இன்றுவரை சிறந்த முறையில் இயங்கி வருகிறது. மேலும்,
முதுகலைத் தமிழ் - பட்டப் படிப்பு இரண்டாண்டுகள் (சுயநிதிப் பிரிவு) 2002 - 03 முதல் சென்னைப் பல்கலைக்கழக இணைப்பாணையுடன் தொடங்கப் பெற்று 2003-04 முதல் திருவள்ளுவர் பல்கலைக் கழகத்தில் இணைக்கப் பெற்று இயங்கி வருகிறது.
கூடுதல் படிப்புகள்
இந்நிலையில் திருமட வளர்ச்சிக்கும், கல்லூரியின் மேம்பாட்டிற்கும் தம்மை முழுமையாக ஈடுபடுத்திக் கொண்டவர்களும், 19ஆம் பட்டம் குருமகா சந்நிதானங்களின் நம்பிக்கைக்குப் பாத்திரமாகவும் திகழ்ந்த திரு. குமார. சிவ.இராஜேந்திரன், B.Sc. B.L. அவர்கள் 2004 முதல் கல்லூரிச் செயலராகப் பொறுப்பேற்று கல்லூரியை உயர்த்த வேண்டும் என்ற நல்ல நோக்கத்தில் கீழ்க்கண்ட பாடப் பிரிவுகளைத் தொடங்கி வைத்தார்கள். எம்ஃபில் தமிழ் - ஆய்வுப் படிப்பு பகுதி நேரம் - முழுநேரம்     2005 - 06 முதல் பி.எச்.டி தமிழ் ஆய்வுப் படிப்பு பகுதி நேரம் - முழுநேரம்       2005 - 06 முதல்
கலை அறிவியல் துறைகள் தொடக்கம்
மேலும் 2007 - 08 ஆம் ஆண்டு முதல் கிராமப்புற மாணவர்கள் தமிழில் மட்டுமின்றி பல்துறையில் பயின்று உலக அரங்கில் இடம்பெற வேண்டும் என்ற நோக்கில் ஸ்ரீமத் சிவஞான பாலய சுவாமிகள் தமிழ்க்கல்லூரி என்பது ஸ்ரீமத் சிவஞான பாலய சுவாமிகள் தமிழ், கலை, அறிவியல் கல்லூரி எனத் தமிழ்நாடு அரசு உயர்கல்வித் துறை அரசு கடிதம் (நிலை) எண்: 223, நாள் 09.07.2007 அரசு ஆணையின் வண்ணம் பெயர் மாற்றம் செய்யப் பெற்று
ஆகிய பாடப்பிரிவுகள் சுயநிதிப் பிரிவில் தொடங்கப் பெற்று கிராமப்புற ஏழை மாணவர்களின் ஏற்றத்திற்கு வழி வகுத்துக் கொண்டு வருகிறது. தற்போது இக்கல்லூரி 20ஆம் பட்டம் ஸ்ரீலஸ்ரீ சிவஞானபாலய சுவாமிகளின் குருவருள் ஆசியுடன் சீரும் சிறப்புமாக இயங்கி வருகிறது.
பகுப்பு:தமிழ்நாட்டு கலை மற்றும் அறிவியல் கல்லூரிகள்
மாப்பிள்ளை கவுண்டர்
மாப்பிள்ளை கவுண்டர் (Mappillai Gounder) என்பது 1997 ஆம் ஆண்டு வெளியான இந்திய தமிழ்த் திரைப்படம் ஆகும். மணிவாசகம் எழுதி இயக்கிய இப்படத்தில் பிரபு, சாக்ஷி சிவானந்த் ஆகியோர் முக்கிய கதாபாத்திரங்களில் நடித்தனர். சுவாதி துணை வேடத்தில் நடித்தார். தேவா இசையமைத்த இப்படம் 1997 பெப்ரவரியில் வெளியிடப்பட்டது.
தயாரிப்பு
தம்பி ராமையா இந்தப் படத்தில் உதவி இயக்குநராக அறிமுகமானார். இதற்கு முன்பு சரத்குமாரின் நாடோடி மன்னன் (1995) பட உருவாக்கத்தின்போது மணிவாசகத்திற்கு உதவியாக இருந்தார்.
இசை
இப்படத்திற்கான இசையை தேவா அமைத்தார். பாடல்களை காளிதாசன், காமகோடியன், பொன்னியின் செல்வன் மற்றும் வெற்றி கொண்டான் ஆகியோர் எழுதினர்.
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:1997 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபு நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள்
கேட் லோவ்
கேட் லோவ் (Kate Lowe , பிறப்பு: ஆகத்து 2 1975, இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில், எட்டு  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2002 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1975 பிறப்புகள் பகுப்பு:வாழும் நபர்கள்
மூத்த இன்டெப்
Intef the Elder
மூத்த இன்டெப் (Intef) முதல் இடைநிலக் காலத்தின் இறுதியில் பண்டைய எகிப்தை ஆண்ட பதினொன்றாம் வம்சத்தை நிறுவிய எகிப்திய ஆளுநர் ஆவார். கிமு 2150-இல் மூத்த இன்டெப் முதலில் தீபை பகுதியின் ஆளுநராக இருந்தவர்.
மேலும் படிக்க
பகுப்பு:எகிப்திய மன்னர்கள்
வெள்ளீயம்(IV) அயோடைடு
வெள்ளீயம்(IV) அயோடைடு (Tin(IV) iodide) என்பது SnI4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் இது சிடானிக் அயோடைடு என்றும் அழைக்கப்படுகிறது. இந்த நான்முக வடிவச் சேர்மம் அடர் ஆரஞ்சு நிறத்தில் திண்மமாகப் படிகமாகிறது. பென்சீன் போன்ற முனைவற்ற கரைப்பான்களில் எளிதாகக் கரைகிறது. அயோடின் மற்றும் வெள்ளீயம் ஆகியனவற்றை வினைபுரியச் செய்து வழக்கமாக வெள்ளீயம்((IV) அயோடைடு தயாரிக்கப்படுகிறது:
நீருடன் சேர்க்கப்பட்டால் வெள்ளீயம்((IV) அயோடைடு நீராற்பகுப்பு அடைகிறது.[3] நீர்த்த ஐதரோகுளோரிக் அமிலத்துடன் இது வினைபுரிந்து அரிய வகை உலோக அறு அயோடைடு அயனி உருவாகிறது In aqueous hydroiodic acid, it reacts to form a rare example of a metal hexaiodide:
இவற்றையும் காண்க
பகுப்பு:அயோடைடுகள் பகுப்பு:உலோக ஆலைடுகள் பகுப்பு:வெள்ளீய சேர்மங்கள்
இலைமன் சுட்டிராங் சுபிட்சர்
இலைமன் சுட்டிராங் சுபிட்சர் (Lyman Strong Spitzer, Jr.) (ஜூன் 26, 1914 – மார்ச்சு 31, 1997) ஓர் அமெரிக்கக் கோட்பாட்டு இயற்பியலாளரும் வானியலாளரும் மலையேறியும் ஆவார். இவர் அறிவியலாளராக, விண்மீன்கள் உருவாக்கம் மின்ம இயற்பியல் ஆய்வுகளில் ஈடுபட்டார். இவர் 1946 இல் விண்வெளியில் இயங்கும் தொலைநோக்கிகளை உருவாக்குவதில் ஈடுபட்டார். இவர் உடுக்கணங்காணி எனும் மின்மக் கருவியை உருவாக்கினார். நாசாவின் இந்தக் கருவி சுபிட்சர் விண்வெளித் தொலைநோக்கி எனப்படுகிறது. மலையேறியாக டொனால்டு மார்ட்டனுடன் தோர் மலையை முதன்முதலாக ஏறினார்.
இளமையும் கல்வியும்
சுபிட்சர் ஒகியோவில் உள்ள தொலிடோவில் பிரெசுபைடேரியக் குடும்பத்தில் பிறந்தார். இவரது தந்தை இலைமன் சுட்டிராங் சுபிட்சர் ஆவார். இவரது தாயார் பிரம்பேக் எனப்படு பிளாஞ்சிகேரி ஆவார். தந்தைவழி பாட்டியால் இவர் புதுமைப்புனைவாளர் எலி விட்னெவின் உறவினர். சுபிட்சர் ஓகியோ, தொலிடோவில் உள்ள சுகாட் உயர்நிலைப் பள்ளியில் படித்தார். பின்னர் 1929 இல் பிலிப்சு கல்விக்கழகத்தில் பயின்றார்.அதன் பிறகு, யேல் கல்லூரியில் சேர்ந்து 1935 இல் பை—பீட்டா-கப்பா பட்டம் பெற்றார். அப்போது இவர் மண்டையோடு எலும்பு அமைப்பின் உறுப்பினராக இருந்துள்ளார். இவர் கேம்பிரிட்ஜ் பல்கலைக்கழகத்தில் ஓராண்டூ பயிலும்போது ஆர்த்தர் எடிங்டனாலும் இளைஞர் சுப்பிரமணியன் சந்திரசேகராலும் பெரிதும் கவரப்பட்டுள்ளார். பின் ஐக்கிய அமெரிகவுக்கு மீண்டு, பிரின்சுடன் பல்கலைக்கழகத்தில் 1935 இல் கலை முதுவர் பட்டமும் 1938 இல் என்றி நோரிசு இரசலின் கீழ் முனைவர் பட்டமும் பெற்றுள்ளார். .
மலையேற்றம்
சுபிட்சரும் டொனால்டு மார்ட்டனும் 1965 இல் கனடா, நுனாவட் மாவட்டப், பாஃபின் தீவில் அமைந்த ஆயூட்டக் தேசியப் பூங்காவில் உள்ள 1675 மீ உயரத் தோர் மலையை முதன்முதலாக ஏறிச் சாதனை படைத்தனர். அமெரிக்க ஆல்பைன் குழு உறுப்பினரான சுபிட்சர் "இலைமன் சுபிட்சர் மலையேற்ற முன்னேற்ற விருது" எனும் விருதை உருவாக்கினார். இந்த விருது ஒவ்வோராண்டும் மலையேற்றத்தில் முனைந்து வெற்றியீட்டும் வீரர்களுக்கு 12,000 அமெரிக்க டாலர் மதிப்புள்ள பரிசை வழங்குகிறது.
அறிவியல்
இவர் யேல் பல்கலைக்கழகத்தில் சிறிதுகாலம் துறைப்புல உறுப்பினராக இருந்தபோது போர்க்கால அறிவியல் பணியாக சோனார் உருவாக்கப் பணியில் ஈடுபட நேர்ந்துள்ளது. இவர் 1947 இல், தன் 33 ஆம் அகவையில், என்றி நோரிசு இரசலுக்குப் பிறகு பிரின்சுடன் வான்காணக இயக்குநரானார். இதற்கு இவரும் மார்ட்டின் சுவார்சு சைல்டும் கூட்டாக 1070 வரை தலைமையேற்றனர்.
சுபிட்சரின் ஆராய்ச்சி உடுக்கண இடைவெளி ஊடகத்தின்பால் கவனம் குவித்தது; எனவே, இந்த ஆய்வு மின்ம இயற்பியல் பற்றிய ஆழ்ந்த புரிதலை உருவாக்கியது. இவர் 1930 களிலும் 1940 களிலும் முதன்முதலாக விண்மீன்களின் உருவாக்கம் நிகழ்காலத்திலும் தொடரும் நிகழ்வென உணர்ந்தவர்களில் முன்னோடியாவார். இவரது "விண்வெளியில் விரவிய பொருண்மம்" (1968), " உடுக்கண இடைவெளி ஊடக இயற்பியல் நிகழ்வுகள்" (1978)  எனும் தனிவரைவு நூல்கள் அப்போதைக்கு முந்தைய பத்தாண்டு ஆய்வு வளர்ச்சியை உள்ளடக்கின. எனவே, பின்னர் பல பத்தாண்டுகளுக்கு இவை பாடநூல்களாகத் திகழ்ந்தன.
சுபிட்சர் மேட்டர்கார்ன் திட்டத்தின் நிறுவன உறுப்பினர் ஆவார். இது கட்டுபடுத்தப்பட்ட வெப்ப அணுக்கரு ஆராய்ச்சியில் பிரின்சுட்டன் பல்கலைக்கழகத்தின் முன்னோடித் திட்டமாகும். இது பின்னர் 1961 இல் பிரின்சுட்டன் மின்ம இயற்பியல் ஆய்வகம் எனப் பெயர் மாற்றப்பட்டது. இவர் தான் பொதுவாக, விண்வெளி ஒளியியல் வானியலின் முன்னோடியும் குறிப்பாக, அபுள் விண்வெளித் தொலைநோக்கித் திட்டத்தின் முன்னோடியும் ஆவார்.
இறப்பு
இவர் பிரின்சுடன் பல்கலைக்கழகத்தின் அன்றைய நாள் பணிமுடிந்ததும் 1997 மார்ச்சு 31 இல் திடீரென இறந்துள்ளார். இவர் பிரின்சுடன் கல்லறையிலேயே அடக்கம் செய்யப்பட்டார். இவரது மனைவி தோரியன் கானடே சுபிட்சரும் நான்கு பிள்ளைகளும் பத்து பேரப்பிள்ளைகளும் உள்ளனர். இவரது நான்கு பிள்ளைகளில் ஒருவரான நரம்புயிரியல் வல்லுனராகிய நிகோலசு சுபிட்சர் இப்போது சாண்டீகோவில் உள்ள கலிபோர்னியா பல்கலைக்கழகத்தின் நரம்புயிரியல்துறைப் பேராசிரியராகவும் துணைத்தலைவராகவும் உள்ளார்.
தகைமைகள்
விருதுகள்
இவரது பெயர் இடப்பட்டவை
வெளி இணைப்புகள்
பகுப்பு:1914 பிறப்புகள் பகுப்பு:1997 இறப்புகள் பகுப்பு:அமெரிக்க வானியலாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
லலிதமாருவ
லலிதமாருவ இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
மேற்கோள்கள்
பகுப்பு:பவப்பிரியாவின் ஜன்னிய இராகங்கள்
மேகன் லோவ்
மேகன் லோவ் (Megan Lowe, பிறப்பு: நவம்பர் 17 1915), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1949 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
விட்டிலாபுரம் விருபாட்ஷிஸ்வரர் கோயில்
விட்டிலாபுரம் விருபாக்ஷீஸ்வரர் கோயில் தமிழ்நாட்டில் தூத்துக்குடி மாவட்டம், விட்டிலாபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விருபாக்ஷீஸ்வரர், சௌந்தர்யநாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தினேஷ் சந்திர சின்ஹா
தினேஷ் சந்திர சின்ஹா (Dinesh Chandra Sinha ) ஒரு இந்திய அறிஞர், கல்வியாளர், நாட்டுப்புறவியலாளர், வரலாற்றாசிரியர் ஆவார். கிழக்கு வங்காளத்தைச் சேர்ந்த கவிகன் எனும் நிகழ்த்துக்கலையை ஆராய்ச்சி செய்ததன் மூலம் அறியப்படுகிறார்.
ஆரம்பகால வாழ்க்கை
சின்ஹா 1935ம் ஆண்டு, பிரிவினைக்கு முந்தைய வங்காளத்தில் (இன்றைய பங்களாதேஷ் ) நவகாளி மாவட்டத்தில் சிந்துர்கைட் –பாபுபூர் என்னும் கிராமத்தில் பிறந்தார். சின்ஹா தனது 11 வது வயதில் நவகாளி இனப்படுகொலையால் பாதிப்படைந்து தனது பூர்வீக வீட்டை விட்டு குடும்பத்துடன் நவகாளியை விட்டு தப்பிச்சென்றார். வங்கப் பிரிவினைக்குப் பின்னர் கொல்கத்தாவிற்குக் குடிபெயர்ந்தார்.
குடும்பம் மற்றும் பிற்கால வாழ்க்கை
சின்ஹாவிற்கு உடன்பிறந்தோர் 3 தம்பிகள் மற்றும் ஒரு தங்கை ஆவர். குழந்தைப்பருவத்திலேயே இவரது ஒரு தம்பியும் ஒரு தங்கையும் நோய்வாய்ப்பட்டு இறந்தனர். சின்ஹாவின் தந்தை உடல்நலக்குறைவால் 1942-ஆம் ஆண்டில் மரணமடைந்தார். நவகாளியிலிருந்து புலம் பெயர்ந்த பிறகு சின்ஹாவின் குடும்பத்தினர் பட்டாநகரில் குடியேறினர். சின்ஹா திருமணம் செய்து கொள்ளாமல் பிரம்மச்சரிய வாழ்வை மேற்கொண்டார் 1989 -ஆம் ஆண்டு சின்ஹாவின் அன்னை மரணமடைந்தார். 2006-ஆம் ஆண்டு இவருக்குப் புற்றுநோய் இருப்பது கண்டறியப்பட்டு தொடர் சிகிச்சை அளிக்கப்பட்டு வந்தது. =இறப்பு= 2014-ஆம் ஆண்டு ஜனவரியில் இவரது தம்பிக்கு ஏற்பட்ட மாரடைப்பால் பெரும் அதிர்ச்சிக்கு உள்ளானர். இவரது தம்பி மாரடைப்பிலிருந்து மீண்டபிறகும் இவரால் அதிர்ச்சியில் இருந்து மீள முடியாத காரணத்தால் சின்ஹாவின் உடல்நிலை மோசமடையத் தொடங்கியது. 2014ம் ஆண்டு மே மாதம், மருத்துவமனையில் அனுமதிக்கப்பட்டு அடுத்த நாள் சிகிச்சை பலனின்றி உயிரிழந்தார்
பணி
சின்ஹா கல்கத்தா பல்கலைக்கழகத்தில் பல்கலைக்கழகப் பணியில் சேர்ந்தார். பணியில் இருந்தபோது, தனது படிப்பையும் ஆராய்ச்சியையும் தொடர்ந்து மேற்கொண்டு முனைவர் பட்டம் பெற்றார். சர் அசுதோஷ் தங்கப் பதக்கம், சரோஜினி பாசு தங்கப் பதக்கம் மற்றும் கிரிஃபித் நினைவு பரிசு ஆகியவை பல்வேறு தலைப்புகளில் ஆராய்ச்சி செய்ததற்காக அவருக்கு வழங்கப்பட்டது. இவர் 1995 இல் கல்கத்தா பல்கலைக்கழகத்தின் துணைப் பதிவாளராகப் பணியாற்றி ஓய்வு பெற்றார்.
விருதுகள்
சர் அசுதோஷ் தங்கப் பதக்கம்
சரோஜினி பாசு தங்கப் பதக்கம்
கிரிஃபித் நினைவு பரிசு
மேற்கோள்கள்
பகுப்பு:1935 பிறப்புகள் பகுப்பு:2014 இறப்புகள்
தாமலேரிப்பட்டி திம்மராயசாமி கோயில்
தாமலேரிப்பட்டி திம்மராயசாமி கோயில் தமிழ்நாட்டில் தர்மபுரி மாவட்டம், தாமலேரிப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காத்திரைன் ஆக்டாவியா சுட்டீவன்சு
காத்திரைன் ஆக்டாவியா சுட்டீவன்சு (Catherine Octavia Stevens) (1865-1959) ஒரு பயில்நிலை வானியலாளர் ஆவார். இவர் 1905 முதல் 1911 வரை பிரித்தானிய வனியல் கழகத்தின் விண்கல் பிரிவுக்கு இயக்குநராக விளங்கினார்.
இவர் 1891 மே 27 ஆம் நாளன்று பிரித்தானிய வானியல் கழகத்தில் சேர்ந்தார். இவரது தொடக்க ஆர்வம் சூரியனில் கவிந்திருந்தது. இவர் 3 அங்குல ஒளிவிலகல் அடியால் சூரிக்கரும்புள்ளிகளை வரைந்தார். இவர் 1910 முதல் 1956 வரை ஓக்சுபோர்டு நகரின் போர்சுகில்ல் மலை உச்சியில் வான்காணகம் இருந்த வீடொன்றில் வாழ்ந்தார். இவர் அல்ஜியர்சில் 1900 மே 28 இலும் மஜோர்சாவில் 1905 ஆகத்து 30 இலும் கியூபெக்கில் 1932 ஆகத்து 31 இலும் நிகழ்ந்த முழுச் சூரிய ஒளிமறைப்புகளைக் காணச் சென்றிருந்தார்.
குடும்பம்
இவர் 1865 இல் பெர்க்சயரில் உள்ள பிராடுபீல்டில் ஜனவரி 23 ஆம் நாளன்று இரியாக்டரியில் பிறந்துள்ளார். இவர் பிராடுபீல்டு இரியாக்டரும் பிராடுபீல்டு கல்லூரி நிறுவனருமான தாமசு சுட்டீவன்சுக்கும் (1809-1888) இலாசெசுட்டர்சயரில் உள்ள காட்டெசுபாக் ரியாக்டரான மாண்புமிகு இராபர்ட் மாரியோத்தின் மகளாகிய மாரியோத் எனப்படும் சுசான்னா சுட்டீவன்சுக்கும் (அண்1824-1866) பிறந்துள்ளார். காத்திரைன் சுட்டிவன்சு 1959 ஜூன் 16 ஆம் நாளன்று இரதுள்ளார்.
இவரது அக்கா மேரி ஆன் சுட்டீவன்சு ஆவர். மேரி ஆன் சுட்டீவன்சு ஜார்ஜ் கில்பெர்ட் இசுகாட்டின் மகனாகிய ஜான் ஓலிடிரீடு இசுகாட்டை மணந்தார்.
வெளி இணைப்புகள்
பகுப்பு:பெண் வானியலாளர்கள் பகுப்பு:பிரித்தானிய வானியலாளர்கள் பகுப்பு:1865 பிறப்புகள் பகுப்பு:1959 இறப்புகள்
செல்லப்பெட்டி
செல்லப்பெட்டி அல்லது வெற்றிலைச் செல்லம் (Betel container) என்பது தமிழகத்திலும், தென்கிழக்கு ஆசிய நாடுகளில் வழக்கமாக தாம்பூலம் தரிக்கும் வழக்கம் கொண்டவர்கள் வைத்திருக்கும் வெற்றிலைப் பெட்டியாகும். இந்தச் செல்லப்பெட்டியானது தகரத்தாலோ, பித்தளையாலோ, வெள்ளியாலோ பனையோலையாலோ செய்யப்பட்டதாக அவரவர் வசதி வாய்ப்பைப் பொறுத்தது இருக்கும். இந்தச் செல்லப் பெட்டியில் பாக்குகளையும், சுண்ணாம்புக் கூட்டையும் வைக்க என்று தனியே ஒரு சிறிய அறை இருக்கும். அந்த அறையை மூடவும், திறக்கவும் ஒரு கதவும் இருக்கும். வெற்றிலைப் பிரியர்கள் எங்கு சென்றாலும் முதலில் இந்தச் செல்லப்பெட்டி நிறைய வெற்றிலை, பாக்கு, சுண்ணாம்பு முதலியவற்றை எடுத்து வைத்துக் கொண்டு செல்வர்.
மேற்கோள்கள்
பகுப்பு:தமிழர் பயன்பாட்டுப் பொருட்கள் பகுப்பு:கொள்கலன்கள்
சீ. கே. நாயுடு
'''சீ. கே. நாயுடு' (C. K. Nayudu''), பிறப்பு: அக்டோபர் 31 1895), இறப்பு: நவம்பர் 14 1967 இந்திய அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 207 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேர்வுத் துடுப்பாட்ட அணியின் முதல் தலைவர் ஆவார்.
சான்றுகள்
பகுப்பு:இந்தியத் துடுப்பாட்டக்காரர்கள் பகுப்பு:1895 பிறப்புகள் பகுப்பு:1967 இறப்புகள் பகுப்பு:தமிழ்நாடு துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:தெலுங்கு மக்கள் பகுப்பு:கிருஷ்ணா மாவட்ட நபர்கள்
ஹம்சபோகி
ஹம்சபோகி இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:பவப்பிரியாவின் ஜன்னிய இராகங்கள்
நாபா கவுன்ட்டி, கலிபோர்னியா
நாபா கவுன்ட்டி (Napa County) ஐக்கிய அமெரிக்காவின் கலிபோர்னியா மாநிலத்தில் சான் பப்லோ விரிகுடாவிற்கு வடக்கே அமைந்துள்ள ஓர் கவுன்ட்டி ஆகும். 2010 கணக்கெடுப்பின்படி இதன் மக்கள்தொகை 136,484 பேர் ஆவர். கவுன்ட்டியின் தலைமையிடமாக நாபா அமைந்துள்ளது. கலிபோர்னியாவில் முதலில் தொடங்கப்பட்ட கவுன்ட்டிகளில் ஒன்றாக விளங்கும் நாபா கவுன்ட்டி 1850 இல் உருவாக்கப்பட்டது. இதன் சில பகுதிகள் 1861 இல் லேக் கவுன்ட்டிக்கு மாற்றப்பட்டன.
நாபா கவுன்ட்டியில் நாபா பெருநகரப் புள்ளியியல் பகுதி உள்ளடங்கியுள்ளது; இது  சான் ஹொசே-சான் பிரான்சிஸ்கோ-ஓக்லண்ட் கூட்டுப் புள்ளியியல் பகுதியிலும் அடங்கியுள்ளது. சான்பிரான்சிஸ்கோ விரிகுடாப் பகுதியின் வடக்கு விரிகுடாவிலுள்ள நான்கு கவுன்ட்டிகளில் இதுவுமொன்று.
பல்வேறு விளைபொருட்களைக் கொண்டிருந்த நாபா கவுன்ட்டி இன்று வைன் மது தொழிலுக்குப் பெயர்பெற்றுள்ளது. இங்குள்ள திராட்சைத் தோட்டங்களும் வைன் மது தயாரிப்பகங்களும் பிரான்சினால் முதல் தரமாக அடையாளப்படுத்தப்பட்டுள்ளன.
மேற்சான்றுகள்
பகுப்பு:கலிபோர்னியப் புவியியல் பகுப்பு:ஐக்கிய அமெரிக்க கவுன்ட்டிகள்
தாமரை ஊசித்தட்டான்
நீல வால் ஊசித்தட்டான் (blue-tailed damselfly) அல்லது தாமரை  ஊசித்தட்டான் (  இசுனூரா எலிகன்சு)  என்பது கோயெனாகிரியோனிடே குடும்பத்தைச் சேர்ந்த   ஊசித்தட்டான் ஆகும்.
உள்ளினமும் வகையினங்களும்
எலிகன்சு உள்ளினத்தின் வகையினங்கள் பின்வருமாறு:
விவரிப்பு
தாமரை ஊசித்தட்டான் (Ischnura elegans) இனத்தின் உடல் 27 முதல் 35 மிமீ வரை வளரும்; சிறகு அகலம் 35 மிமீ வரை அமையும். பின்னிறகுகளின் நீளம் 14 முதல் 20 மிமீ வரை அமையலாம். முதிர்ந்தா ஆண் தாமரைத் தட்டானின் தலையும் கழுத்தும் நீலமும் கருப்பும் கலந்த பாணியில் இருக்கும். முன்னிறகுகளில் இருநிற சிறகுச்சூலகம் அமையும். கண்கல் நீல நிறத்தில் இருக்கும். They have a largely black abdomen with very narrow pale markings where each segment joins the nextமெட்டாம் உடல் துண்டம் வெளிர்நீலமாக இருக்கும். என்றாலும், முழு வெளிர்நீலத்திலும் கூட இருக்கலாம். ஓய்வில், பெரும்பாலான  ஊசித்தட்டான்களின் சிறகுகள் பின்புறம்  ஒன்றி மடிந்திருக்கும். ஆனால், தட்டான்களின் இறகுகள் வெளியே தட்டையாக நீட்டிக் கொண்டிருக்கும். ஆண் இளவுயிரியின் கழுத்தில் பசுமைநிழல் தட்டும்.
பெண் தாமரை ஊசித்தட்டான்கள் பலவகை நிற வடிவங்களைக் கொண்டுள்ளன.
இவை வண்ணத்துப் பூச்சி, பட்டாம் பூச்சி, கொசு, ஈக்கள் உள்ளிட்ட பூச்சிகளை உண்டு அவற்றின் இனத்தைக் கட்டுப்படுத்துவனவாகக் காணப்படுகின்றன. மேற்கு தொடர்ச்சி மலையின் 2300 மீட்டர் உயரத்திலும் தாமரை ஊசித் தட்டான்கள் பறப்பதை அறிவியலாளர்கள் கண்டு பிடித்துள்ளனர்.
பரவல்
இந்த ஊசித்தட்டான் இனம் பெரும்பாலும் ஐரோப்பாவிலும் and நடுவண் கிழக்கு, தென்கிழக்கு ஆசியப் பகுதிகளிலும் வாழ்கிறது. இது ஒரு பொது ஊசித்தட்டான் இனமாகும்.
வாழிடம்
ஊசித் தட்டான்கள் தேங்கிய அல்லது மெதுவாக நீர்பாயும் தாழ்நிலச் சூழலிலும் சதுப்பு நிலத்திலும் மாசுற்ற நீர்ப் பகுதியிலும் வாழ்கின்றன.
இரண்டாம் உதயன்
இரண்டாம் உதயன் என்பவன், அனுராதபுரத்தில் இருந்து இலங்கையை ஆண்ட மன்னர்களில் ஒருவன். இவன், அரசனாக இருந்த ஐந்தாம் தப்புலனின் மறைவுக்குப் பின் அரசனானான். கி.பி. 935 இல் அரியணை ஏறிய இரண்டாம் உதயன், கி.பி 938 வரை ஆட்சி நடத்தினான்.
இவன் சேனன் என்பவனைத் துணை அரசன் ஆக்கினான். அரசனது அதிருப்திக்கு உள்ளாகி அரசனால் தமக்குத் தீங்கு விளையக்கூடும் என்று எண்ணிய சில அமைச்சர்கள், புத்தமதச் சாதுக்கள் தமது தவவாழ்வை மேற்கொள்ளும் தபோவனங்களுக்குச் சென்று மறைந்து வாழ்ந்தனர். இதை அறிந்த அரசனும், துணையரசனும் அங்கு சென்று அவர்களைப் பிடித்து அவர்களது தலைகளைச் சீவிக் கொலை செய்தனர். இது அங்கு வாழ்ந்த சாதுக்களைக் கோபமுறச் செய்தது. அதனால் அவர்கள் அவ்விடத்தை விட்டு நீங்கி ரோகணத்துக்குச் சென்றுவிட்டனர். இதனால் கோபமுற்ற நாட்டு மக்களும், போர் வீரர்களும் கிளர்ந்து எழுந்தனர். அவர்கள் அரசனின் நடவடிக்கைக்கு உதவிய அமைச்சர்களைப் பிடித்துக் கொண்டு அபயகிரி விகாரையில் இருந்த "இரத்தினப்பாசாதம்" என்னும் உயரமான கட்டிடத்தில் ஏறி, அவர்களது தலைகளைச் சீவிச் சாளரம் வழியாக வெளியில் எறிந்தனர். இதைக் கேள்வியுற்ற துணையரசனும், அவனது நண்பனும் ரோரணத்துக்குத் தப்பியோடினர். அங்கே சாதுக்களைச் சந்தித்துத் தமது பிழைக்கு மன்னிப்புப் பெற்றுக்கொண்டதுடன் நாட்டிலிருந்த மூன்று புத்த பீடங்களின் துணையுடன் அவர்களை மீண்டும் அனுராதபுரத்துக்கு அழைத்து வந்தனர். அரசனும் அவர்களை நேரில் வரவேற்று மன்னிப்புப் பெற்றுக்கொண்டான்.
அதன் பின்னர் அரசன் தனது முன்னோர்களைப் பின்பற்றி நற்பணிகளைச் செய்து நாட்டை ஆண்டுவந்தான். மூன்றாவது ஆட்சியாண்டில் இரண்டாம் உதயன் இறக்கவே, துணை அரசன் சேனன் ஆட்சிபீடம் ஏறினான்.
இவற்றையும் பார்க்கவும்
பகுப்பு:அனுராதபுர மன்னர்கள்
பூ வாசம்
பூ வாசம் (Poo Vaasam) இயக்குனர் ஸ்ரீபாரதி இயக்கிய தமிழ்த் திரைப்படம். இதில் முரளி, நளினி, புஷ்பலதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 19-மார்ச்சு-1999.
வெளி இணைப்புகள்
பகுப்பு:1999 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள்
மத்தியகால இந்தியா
மத்தியகால இந்தியா (Medieval India) என்பது கி. பி எட்டாம் நூற்றாண்டு முதல் பதினெட்டாம் நூற்றாண்டு முடிய இந்தியத் துணைக் கண்டத்தின் வரலாற்று காலத்தைக் குறிப்பதாகும்.
மத்தியகால இந்தியா மேலும் இரண்டு பகுதிகளாகப் பிரிக்கப்பட்டுள்ளது. ஒன்று எட்டாம் நூற்றாண்டு முதல் பதின்மூன்றாம் நூற்றாண்டு முடிய முதல் பகுதியாகவும், ஒன்பதாம் நூற்றாண்டு முதல் பதின்மூன்றாம் நூற்றாண்டு முடிய உள்ள காலத்தை இறுதிப் பகுதியாகக் கணக்கிட்டுள்ளனர் வரலாற்று ஆய்வாளர்கள்.
சில வரலாற்று ஆய்வாளர்கள், மத்தியகால இந்தியா வரலாறு கி. பி எட்டாம் நூற்றாண்டில் துவங்கி, முகலாயப் பேரரசு துவங்கிய ஆண்டான 1526இல் முடிவதாக கூறுகின்றனர்.
மத்தியகால இந்திய அரசுகள்
15.சோழ பேரரசு[826-1216]
விரல் ஏரிகள்
புவியியல் பெயராக விரல் ஏரி மீயாழமிக்க பனிபடர்ந்த பள்ளத்தாக்கில் உள்ள நீண்ட, குறுகலான ஏரியைக் குறிக்கும்; ஆனால் ஓரிடத்தின் பெயராக பிங்கர் லேக்சு 19வது நூற்றாண்டிலிருந்து குறிப்பிடப்படுகிறது. கயுகா, செனெகா ஏரிகள் ஐக்கிய அமெரிக்க நாட்டிலுள்ள மீயாழமிக்க ஏரிகளாகும்; இவை முறையே 435 ft, 618 ft ஆழமானவை. இவற்றின் அடிப்பகுதிகள் கடல்மட்டத்தையும் விட தாழ்வானவை. இவைகளில் எந்தவொரு ஏரியின் அகலமும் 3.5 mi கூடுதலாக இல்லை. இவற்றில் பரப்பளவில் மிகப் பெரியதான செனெகா ஏரி 38.1 mi நீளமும், 66.9 mi2 பரப்பளவும் கொண்டுள்ளது.
வெளி இணைப்புகள்
பகுப்பு:நியூ யோர்க் மாநில ஏரிகள் பகுப்பு:ஏரிகள் பகுப்பு:பனியாற்றியல்
அருண்மொழி (பாடகர்)
அருண்மொழி (Arunmozhi) என்று அறியப்படும் நெப்போலியன், இந்திய திரைப்பட பாடகராவார். 1980களில் இசையமைப்பாளர் இளையராஜாவின் பின்னணி இசைக்குழுவில் புல்லாங்குழல் வாசித்த இவரை சூரசம்ஹாரம் திரைப்படத்தில் நான் என்பது நீயல்லவோ தேவ தேவி எனும் பாடல் மூலமாக பாடகராக இளையராஜா அறிமுகப்படுத்தினார். இசையமைப்பாளர்கள் தேவா, சிற்பி, எஸ். ஏ. ராஜ்குமார், ஏ. ஆர். ரகுமான் உள்ளிட்ட பலர் இசையமைத்த திரைப்படங்களில் அருண்மொழி பாடியிருந்தாலும் இளையராஜா இசையமைத்த திரைப்படங்களில் பாடியதே அதிகம். அப்பாடல்கள், மக்களிடையே பெரும் வரவேற்பையும் பெற்றன.
மேற்கோள்கள்
பகுப்பு:தமிழ்த் திரைப்படப் பின்னணிப் பாடகர்கள் பகுப்பு:இந்தியத் திரைப்படப் பாடகர்கள்‎ பகுப்பு:வாழும் நபர்கள்
மியுரியல் லோவ்
மியுரியல் லோவ் (Muriel Lowe, பிறப்பு: 1914, இறப்பு: சூன் 25 1946),     இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில்  கலந்து கொண்டுள்ளார். 1937 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1914 பிறப்புகள் பகுப்பு:1946 இறப்புகள் பகுப்பு:1906 பிறப்புகள் பகுப்பு:1966 இறப்புகள்
மாதவரம் (பொன்னியம்மன்மேடு) இலட்சுமி நரசிம்மர் கோயில்
இலட்சுமி நரசிம்மர் கோயில் என்பது தமிழ்நாடு மாநிலத்தின் சென்னை மாவட்டத்தில் மாதவரம் பகுதியின் பொன்னியம்மன்மேடு புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.
மூலவர் இலட்சுமி நரசிம்மர், தாயார் கமலவல்லி நாயகி, நாக நரசிம்மர், வராக சுவாமி, ஹயக்கிரீவர், வைஷ்ணவி தேவி, விநாயகர், முருகன், ஐயப்பன், ஆஞ்சநேயர், தன்வந்தரி, சக்கரத்தாழ்வார், கருடாழ்வார் ஆகியோர் சன்னதிகள் இக்கோயிலில் அமையப் பெற்றுள்ளன.
தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:சென்னை மாவட்டத்திலுள்ள பெருமாள் கோயில்கள்
இந்திய மலைப் பாம்பு
இந்திய மலைப் பாம்பு (Python molurus) அல்லது கருப்பு வால் மலைப் பாம்பு,   இந்தியப் பாறை மலைப்பாம்பு. என்பது ஒரு மலைப்பாம்பு இனமாகும். இது தெற்கு ஆசியா, தென்கிழக்கு ஆசியா ஆகிய பகுதிகளில் காணப்படுகிறது.
விளக்கம்
இப்பாம்பின் நிறம் மஞ்சள் அல்லது கருமை கூடிய பழுப்பு கொண்டது வழவழப்பான செதிள்கள், பிரகாசமான தழும்புகளைக் கொண்டிருக்கும்.. இவை வாழும் நிலப்பரப்பு, வாழ்விடம் பொருத்து இதன் நிறம் சற்று மாறுபடும். மலை காடுகளில் காட்டாக மேற்குத் தொடர்ச்சி மலைத்தொடர்,  அசாம் போன்ற மலைப்பகுதிகளில் உள்ள பாம்புகளின் நிறம் கரிய நிறத்துடனும், தக்காண பீடபூமி, கிழக்கு கடற்கரை பகுதிகளில் வாழக்கூடிய இப்பாம்புகள் சற்று வெளிரிய நிறத்தில் இருக்கும்.
பாக்கித்தானில் உள்ள இந்திய மலைப்பாம்புகள் பொதுவாக 2.4-3 மீட்டர் (7.9-9.8 அடி) வரை நீளம் உடையவை. இந்தியாவில் உள்ள கிளையினங்கள் சராசரியாக 3 மீட்டர் (9.8 அடி) நீளம் வரை வளரும்
புவியியல் எல்லை
இப்பாம்பின் கிளையினங்கள் இந்தியா, தெற்கு நேபாளம், பாக்கித்தான் , இலங்கை , பூட்டான் , வங்கதேசம், வடக்கு மியான்மார் போன்ற நாடுகளில் காணப்படுகிறது.
நடத்தை
இவை மந்தமாக, மெதுவாக நகர்வது வழக்கம் கொண்டவை. மறைந்திருந்து அதிரடியாக தன் உணவை வேட்டையாடக்கூடியது. பிற பாம்புகள் போல வளைந்து வளைந்து நகராமல் நேராக நகரக்கூடியவை. இவை மிகச்சிறப்பாக நீருக்கடியில் நீந்தக்கூடியவை. தேவைப்பட்டால் பல நிமிடங்கள் நீரில் மூழ்கி இருக்கும். இப்பாம்புகள் பொதுவாக நீர்நிலை அருகில் இருக்கவே விரும்புகின்றன.
உணவு
அனைத்து பாம்புகள் போலவே, இந்திய மலைப்பாம்புகள் ஊணுண்ணிகள் ஆகும். இவைற்றின் உணவு பாலூட்டிகள், பறவைகள் போன்றவை முதன்மையானவையாகும். இரையை திடீர் என தாக்கிப் பிடித்து ஒன்று அல்லது இரண்டு சுற்றுசுற்றிவளைத்து இரையை மூச்சு விட இயலாமல் செய்து கொல்கிறது. பின்னர் முதலில் தலையில் இருந்து விழுங்குகிறது. பெரிய உணவை சாப்பிட்ட பிறகு மந்தமாக பல நாட்கள் அல்லது பல வாரங்கள் செரிமானத்துக்கு ஓய்வெடுத்துக்கொள்ளும். நன்கு சாப்பிட்டு பிடிபட்ட மலைப்பாம்பு ஒன்று இரண்டு ஆண்டுகள்வரை பட்டினி இருந்துள்ளதாக பதிவு உள்ளது. இதன் தாடை எலும்புகள் இணைக்கப்படாததால் மலைப்பாம்பு அதன் உடல் விட்டத்தை விட பெரிய இரையை விழுங்க முடியும். மேலும், இரை அதன் வாயிலிருந்து தப்பிக்க இயலாதவாறு அதன் வாயினுள் பிடிமானள்ளது.
பாதுகாப்பு நிலை
இந்திய மலைப்பாம்புகள் அழியவாய்ப்பில் அச்சுறு நிலையை அண்மித்த இனம் என பன்னாட்டு இயற்கைப் பாதுகாப்புச் சங்கம் தனது செம்பட்டியல் வழியாக அறிவித்துள்ளது. (v2.3, 1996).
மேற்கோள்கள்
பகுப்பு:நச்சுத்தன்மை அற்ற பாம்புகள் பகுப்பு:தமிழ்நாட்டுப் பாம்புகள் பகுப்பு:மலைப்பாம்புகள்
குருபா, தான்கார் பட்டியல்
குருபா (Kuruba) அல்லது தான்கார் (List of Kurubas and Dhangars)(கதாரியா, கட்கார், காவ்ளி, குருபா கவுடா, குருமா, குரும்பார்) என்பது இந்திய மாநிலங்களான கர்நாடகம், கோவா, மகாராஷ்டிரா, உத்தரப் பிரதேசம், ஆந்திரா, தெலுங்கானா மற்றும் தமிழ்நாட்டில் வாழும் இந்து மதத்தினை சார்ந்த இனக் குழுவாகும். குருபாக்கள் அல்லது தான்கார் இனக்குழுவின் குறிப்பிடத்தக்கவர்களின் பட்டியல் இங்குக் கொடுக்கப்படுகிறது.
மேற்கோள்கள்
பகுப்பு:இந்திய இனக்குழுக்கள்
சோழர் கால அளவைகள்
சோழர் கால நீள, கன பரிமாண அளவுகள்
தஞ்சை மாவட்டம், திருவையாறு உலோகமாதேவீச்சுரம் கோயில் கல்வெட்டில் இவ்விவரம் காணப்படுகின்றது.
நீள அளவுகள்
100 குழி      	1 மா
2000 குழி		1 வேலி
20 மா			1 வேலி அல்லது 1 நிலம்
கன பரிமாண அளவுகள்
8 நாழி			1 குருணி
4 குருணி		1 தூணி
3 தூணி		1 கலம்
சோழர் கால முகத்தல் வாய்ப்பாடு
360		-	1 செவிடு 5 செவிடு	-	1 ஆழாக்கு 2 ஆழாக்கு	-	1 உழக்கு 2 உழக்க	-	1 உரி (½ நாழி) 2 மரக்கால்	-	1 பதக்கு 2 பதக்கு	-	1 தூணி 3 தூணி	-	1 கலம்
சோழர் கால நிறுத்தல் வாய்ப்பாடு
2 குன்றிமணி	-	1 மஞ்சாடி 10 மஞ்சாடி	-	1 கழஞ்சு 16 கழஞ்சு	-	1 பலம் நீட்டல் அளவை 8 தேரை	-	1 விரல் 24 விரல்	-	1 முழம்
நில அளவு வாய்ப்பாடு
முந்திரி			-	1ஃ320; 2 முந்திரி		-	அரைக்காணி (1ஃ160) 2 அரைக்காணி 	-	1 காணி (1ஃ80) 4 காணி		-	1 மா (1ஃ20) 20 மா			-	1 நிலம் 4 முந்தரி		-	1 காணி (1ஃ80) 5 காணி		-	1 மாகாணி ஜவீசம்(1ஃ16)ஸ 2 வீசம்			-	கால் (1ஃ4) 16 வீசம்		-	ஒன்று
இது தவிர சாண், அடி (காலடி) ஆகியவற்றாலான 16 சாண் கோல், 12 அடிக்கோல், 16 அடிக்கோல் போன்றவைகளும் இருந்தன. இராசராசன் காலக்கோலுக்கு ‘உலகளந்த கோல்’ என்ற பெயரும் இருந்தது. ஒரு கோலால் ஏற்படும் சதுரம் ஒரு குழி எனப்பட்டது. நூறு குழி ஒருமா, இரண்டாயிரம் குழி ஒரு நிலம் என்று நிலங்கள் அளக்கப்பட்டன.
விடிலி
விடிலி என்பது ஒருவகை குடிசையாகும். குடிசையானது ஓலை மரம், மண் போன்ற பொருட்களைக் கொண்டு அமைக்கப்படுவது. ஆனால் விடிலியானது முழுக்க முழுக்க பனை மரத்தில் இருந்து கிடைக்கும் பனை ஓலைகளையும் மட்டைகளையும் பனந்தடிகள் என்று முழுவதும் பனை சார்ந்த பொருட்களாலேயே கொண்டு சுரில்லாமல் கட்டப்படும் ஒரு எளிய கட்டுமானமாகும். இது பனை ஏறிகள் தாங்கள் பணி செய்யும் இடத்தில் தங்குவதற்கு ஏற்ற வகையில் தாழ்ந்த அளவில் உருவாக்கப்படும். இந்த விடிலி இரவில் உறங்கவும், பனையேறிகளின் தளவாடங்களை வைத்துக்கொள்ளும் ஒரு அறையாகவும் பயன்படுத்தப்படுகிறது. இங்கேதான் பதனீர் காய்ச்சி கருப்பட்டி தயாரிப்பர்கள்.
சோழர் கால அளவைகள்
சோழர் நாணயங்கள்
சோழர் ஆட்சிக் காலத்தில் வெளியிடப்பட்ட நாணயங்களில் மன்னனின் இயற்பெயரோ, சிறப்புப் பெயரோ பொறிக்கப்பட்டு நாடு முழுவதும் வழக்கில் இருந்ததைக் கல்வெட்டுகளும், செப்பேடுகளும் உறுதி செய்கின்றன. காசுகள் பொன்னாலும், வெள்ளியாலும், செம்பாலும் வெளியிடப்பட்டன. இராசராசன் மாடை, இராசராசன் காசுஎன்ற இருவகை காசுகள் வழக்கில் இருந்துள்ளது. மாடை என்பது ஒரு கழஞ்சு எடை கொண்டது. ஒரு மாடையின் மதிப்பு இரண்டு காசாகும். ஒரு காசு என்பது அரை கழஞ்சு எடை கொண்டதாகும்.
விடிலி
மேற்கோள்கள்
பகுப்பு:வீட்டு வகைகள் பகுப்பு:பனையிலிருந்து பெறப்படும் உணவல்லாப் பொருட்கள்
சோழர் கால அளவைகள்
சோழர் நாணயங்கள்
ஒரு மன்னனின் ஆட்சிக் காலத்தில் வெளியிடப்பட்டு அவன் ஆட்சியில் வழக்கில் இருந்த காசுகள் “அன்றாடு நற்காசு” என்று பெயா;. இவற்றை அன்றாடு நற்பழங்காசு என்றும், பழங்காசு நிறை இருபத்தைஞ்சு கழஞ்சு என்று கல்வெட்டுகள் கூறுகின்றன. முதலாம் இராசராசனின் ஈழ வெற்றிக்குப் பிறகு “ஈழக்காக” என்னும் பொற்காசு சோழநாட்டில் வழக்கில் இருந்துள்ளது. அக்காசு அரைக்கழஞ்சு எடையும் மாடையைப் போன்று மாற்றம் உடையதாக இருந்தது. இக்காசுகளை “ஈழக்கழஞ்சு நாற்ப்பதினால் பொன் 20 கழஞ்சு என்று கல்வெட்டு குறிப்பிடுகின்றது.
மேற்கோள்கள்
பகுப்பு:சோழர் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
அஞ்சே அள்ளி
அஞ்சேஅள்ளி (Anjehalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643642. இது அஞ்சேஹள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோமீட்டர் தொலைவிலும், சென்னையில் இருந்து 316 கிலோமீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கோவிந்த் பாசு விகார் காட்டுயிர் காப்பகம்
கோவிந்த் பாசு விகார் வனவிலங்கள் காப்பகம் (ஆங்கிலம்: Govind Pashu Vihar Wildlife Sanctuary) இந்தியாவின் உத்தராகண்டம் மாநிலத்தில் உத்தராகாசி எனும் இடத்தில் அமைந்துள்ளது. இந்தப் பூங்காவானது 1955 ஆம் ஆண்டு மார்ச் மாதம் 1 ஆம் தியதி உருவாக்கப்பட்டது. இதன் பரப்பளவு மொத்தம் 957 சதுர கிலோமீட்டர்கள் ஆகும். இந்திய அரசு பனிச்சிறுத்தை பாதுகாப்புத் திட்டத்தை இந்தப் பூங்காவில் அமுல்படுத்தியுள்ளது. இங்கு சிறுத்தை (மிருகம்), பொன்னாங் கழுகு, எலும்புண்ணிக் கழுகு, சிறுத்தை, கரடி மற்றும் கரும்பருந்து போன்றவை மிகுதியாகக் காணப்படுகின்றன.
பகுப்பு:இந்திய காட்டுயிர் காப்பகங்கள் பகுப்பு:உத்தராகண்டம் பகுப்பு:உத்தராகண்டத்திலுள்ள தேசியப் பூங்காக்கள் பகுப்பு:உத்தராகண்டத்திலுள்ள சுற்றுலாத் தளங்கள் பகுப்பு:உத்தரகாசி மாவட்டம்
சீ. எஸ். நாயுடு
'''சீ. எஸ். நாயுடு' (C. S. Nayudu),'' பிறப்பு: ஏப்ரல் 18 1914), இறப்பு: நவம்பர் 22 2002துடுப்பாட்ட அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 174 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1934 – 1952 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1914 பிறப்புகள் பகுப்பு:2001 இறப்புகள் பகுப்பு:2002 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
கலர் கனவுகள்
கலர் கனவுகள் (Color Kanavugal) என்பது 1998 ஆம் ஆண்டு வெளியான தமிழ் நாடகத் திரைப்படம் ஆகும். விஸ்வா எழுதி இயக்கிய இப்படத்தில் கரண், குஷ்பூ ஆகியோர் முக்கிய கதாபாத்திரங்களில் நடித்தனர். மணிவண்ணன், தலைவாசல் விஜய் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார். படம் மார்ச் 1998 இல் கலவையான விமர்சனங்களுடன் வெளியானது.
இசை
இப்படத்திற்கு ஆதித்யன் இசையமைத்தார்.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள்
மூன்றாம் ஆங்கிலேய மராத்தியப் போர்
மூன்றாம் ஆங்கிலேய மராத்தியப் போர் (1817 – 1818) என்பது கம்பெனி ஆட்சிக்கும், மராத்திய கூட்டமைப்புக்கும் இடையே, 1817 – 1818ல்  நடைபெற்ற போரில், ஆங்கிலேயர்கள் இந்தியாவை முழுமையாக வெல்வதற்குமான ஒரு போராக அமைந்தது. > மாரத்தியப் பகுதிகளைப் பிடிக்கும் நோக்கில் இப்போரானது பிரித்தானிய தலைமை ஆளுநராக இருந்த வாரன் ஹேஸ்டிங்ஸ் என்பவரால், ஆங்கிலேய படைத்தலைவர் சர் தாமஸ் ஹிஸ்லாப் தலைமையில் பிரித்தானியப் படைகள் மராத்திய கூட்டமைப்பை எதிர்கொண்டனர்.
போரின் முடிவில் மராத்திய கூட்டமைப்பு, கம்பெனி ஆட்சியிடம் வீழ்ந்தது. மராத்திய பேஷ்வாவின் ஆட்சி முடிவுக்கு வந்தது. மராத்திய மன்னர் இரண்டாம் பாஜி ராவ் பித்தூருக்கு அனுப்பப்பட்டார். அவருக்கு ஆண்டு 80,000 பவுண்ட் ஸ்டெர்லிங் ஓய்வூதியமாக கிழக்கிந்திய கம்பெனி ஆட்சி வழங்கியது.
1848ல் ஆண் வாரிசு அற்ற சதாரா இராச்சியத்தை, அவகாசியிலிக் கொள்கையின் படி, பிரித்தானிய இந்தியாவின் பம்பாய் மாகாணத்துடன் ஆங்கிலேயர்கள் இணைத்தனர். பின்னர் 1948ல் முன்னாள் மராத்திய சுதேச சமஸ்தானங்கள் இந்திய அரசுயுடன் இணைக்கப்பட்டது.
மராத்தியர்களும் ஆங்கிலேயரும்
1674 ஆம் ஆண்டில் போன்சலே வம்சத்தின் சிவாஜி என்பவரால் மராட்டிய வம்சம் நிறுவப்பட்டது. சிவாஜியின் மராத்திய பேரரசின் குடிமக்கள் மத்தியில் பொதுவான பேசும் மொழி மராத்தி இந்து மதம், மற்றும் அதன் தேசிய உணர்வு ஆகியன ஆகும். சிவாஜி இந்துக்களை முகலாயர்களிடமிருந்தும் பிஜப்பூரின் முஸ்லீம் சுல்தானிடமிருந்தும் விடுவிப்பதற்கான முயற்சிகளுக்கு தலைமை தாங்கினார் மற்றும் இந்துக்களின் ஆட்சியை நிறுவினார்.
இந்த இராச்சியம் மராத்தி மொழியில் இந்துவி சுவராச்சியம் ("இந்து சுயராஜ்யம் ") என்று அழைக்கப்பட்டது. சிவாஜியின் தலைநகரம் ராய்காட்டில் இருந்தது. சிவாஜி தனது பேரரசை முகலாய சாம்ராஜ்யத்தின் தாக்குதல்களிலிருந்து வெற்றிகரமாக பாதுகாத்தார், மேலும் அவரது மராத்திய பேரரசு சில தசாப்தங்கள் இந்தியாவில் முதன்மையான சக்தியாக நீடித்தது. மராத்திய நிர்வாகத்தின் ஒரு முக்கிய அங்கமாக எட்டு அமைச்சர்கள் இருந்த சபை, அஷ்டா பிரதான் (எட்டு பேரவை) என்று அழைக்கப்பட்டது. அஷ்டா பிரதான் மூத்த உறுப்பினராக பேஷ்வா அல்லது முக்யா பிரதான் (பிரதமர்) என்று அழைக்கப்பட்டார். <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (March 2018)">மேற்கோள் தேவை  ]